બીજી તરફ, સ્વિસ બેન્કના ડેટા અંગે શરૂ થયેલા ઉહાપોહ વિશે કેન્દ્રીય મંત્રી અરૂણ જેટલીએ સ્વિસ બેન્કોમાં ભારતીયોના નાણાં વધવાના આરોપો વિશે કહ્યું કે કાળા નાણાં અંગે અધૂરી જાણકારી સાથે વાતો થઈ રહી છે. તેમણે કહ્યું હતું કે સ્વીત્ઝર્લેન્ડ હંમેશા નાણાકીય ખુલાસાના મામલે એક અનિચ્છુક દેશ રહ્યો છે. પરંતુ પછી અનેક આંતરરાષ્ટ્રીય દબાણોને તે વશ થયું છે, જેમાં નાણાકીય ખુલાસાની તરફેણ કરવામાં આવી હતી. જેટલીએ કહ્યું હતું કે સ્વીત્ઝર્લેન્ડે પોતાના કાયદાઓમાં તમામ ખુલાસા સામેલ કર્યા છે અને ભારત સાથે સંધિ કરેલી છે. જેમાં યોગ્ય સમયે તેની જાણકારી આપવામાં આવશે.